JohanHeinsen/ENO huggingface dataset:
Aalborg Stiftstidende, 1832-04-24
Cholera er vel i Paris nu noget i Aftagende, men dog angribes og bortrykkes endnu mange Mennesker. Den 13de April bleve 789 syge og 313 døde. Det hele Antal paa de første beløb sig bemeldte Dag til 8349 og paa de sidste til 3226.
Aalborg Stiftstidende, 1832-04-24
J Omegnen af Paris anretter Epidemien betydelige Ødelæggelser.
Aalborg Stiftstidende, 1832-04-24
Cassimir Perrier er nu i saa god Bedring, at Moniteuren har ophørt at give Bulletins om hans befindende. Derimod nævnes, saavel blandt de Syge som Døde, mange andre Personer af Distinction. Pairer, Generaler, Deputerede, høie Civilembedsmænd kort: ingen Rang eller Stand respecteres af den strænge Gjæst.
Aalborg Stiftstidende, 1832-04-24
J London er Cholera nærved at ophøre; ogsaa i Halle er den atter i Aftagende.
Aalborg Stiftstidende, 1832-04-24
England.
Aalborg Stiftstidende, 1832-04-24
Reformbillens anden Læsning er den 14de April antagen af Overhuset, men kun med en Majoritet af O Stemmer (184 mod 175). Mødet varede til om Morgenen Kl. 7. Ved de, denne og de foregaaende Dage, forefaldne Debatter er det især mærkeligt, at Grev Grey, der ellers udførligt og varmt forsvarede Sagen, erklærede at ville samtykke i enhver rimelig Forandring, som maatte foreslaaes i Committeen angaaende de 612 nye Deputerede fra Stæderne. Denne Erklæring gav han fornemmelig i Anledning af den af Antireformerne saa ofte gjentagne Bebreidelse mod den nye Bill, at den ved den store Udvidelse af Valgretten har faaet en altfor democratisk Caracteer, ved hvilken Leilighed han ogsaa erindrede, at de Deputerede fra de store Stæder, skjønt naturlige Repræsentanter for Handelens og Manufacturernes Jnteresser, dog tillige stode i nøie Forbindelse med Grundeiendom, og derfor sikkert vilde være Opretholdelsen af den bestaaende Orden oprigtig hengivne. Jblandt de øvrige Tallere for og imod billen nævnes Hertugen af Vellington og Marquis af Londonderry, der begge, som bekjendt, høre til de ivrigste Antireformere og af hvilke især den sidste talte med stor Bitterhed mod Deserteurerne, som de kalde de Medlemmer, der forrige Gang stemmede mod Billen. Disses Ordførere vare de Herrer, Haddington og Wharneliffe, af hvilke den første søgte at retfærdiggjøre sin Meningsforandring med Hensyn paa Landets Rolighed og den bemærkning, at en gientagen Forkastelse af Billen vilde berøve Huset Muligheden til at træffe hensigtsmæssige Forandringer med den i Committeen, og samme Bill, eller maaskee en endnu værre, i Tidens Løb blive dem paanødt. Dette var omtrent ogsaa Lord Wharncliffes Mening, der befrygtede, at Huset, hvis Billen forkastedes, vilde blive oversvømmet af en Flod af nye Peers, men han dadlede tillige Regjeringens Eftergivenhed mod Skrig og Skraal saa stærkt, at denne ikke kan vente at finde ham synderlig føielig i Committeen. Af Biskopperne talte dennegang Bisperne af London og Lincoln for Billen, Bispen af Exeter derimod paa det ivrigste imod samme. Resultatet af Debatterne var da, som anført, Ministrenes Seier, men unægtelig viste Modpartiet sig endnu saa stærk, at Billen formodentlig vil blive underkastet mange og betydelige Forandringer, Tilsættelser og Renselser, inden den en delig slipper ud af Overhusets Skjersild.
Aalborg Stiftstidende, 1832-04-24
Tyrkiet. Om Forholdet imellem Sultanen og Paschaen i Ægypten indeholder den ottomanniske Moniteur Følgende. Efter en Jndledning, i hvilken allerede bekjendte Ting fortælles om Uenighederne imellem Mehemed Alli og Paschaen af St. Jean d'Acre, den Førstes deraf flydende egenmægtige Angreb paa Sidstnævnte og Portens Opfordring til ham at trække sine Tropper ud af Syrien, hedder det videre saaledes. Hans Svar tilkjendegav, at han miskjendte Ædelmodigheden i disse Meddelelser; han vedblev med sine ubestemte Fordringer, hvis Jndrømmelse baade vilde være ulovlig og skadelig for Staten. Man kunde nu være overtydet om, at Mehemed Ali ikke var synderlig tilbøielig til at opgive sine taabelige Planer. Men Storherrens Ædelmodighed, var endnu ikke udtømt, Nasif Effendi fik befaling til at overbringe nye Forestillinger. Allerede er halvanden Maaned forløben, siden denne anden Depesche udfærdigedes, og endnu er intet tilfredsstillende Svar indløbet, endnu ingen Efterretning om at de ægyptiske Tropper have trukket sig tilbage fra St. Jean d'Acre. Det blev derfor nødvendigt at fuldføre de begyndte Krigsrustninger, men den store Afstand og det betydelige Antal af de allerede afmarscherede og endnu bestandig afgaaende Tropper gjorde det vanskeligt at vælge en Overgeneral, som var denne vigtige Post voxen. Endelig mener da Porten at have funden en saadan i Hussein Pascha, hidtil Statholder, i Provindsen Tschirmen, som udmærker sig fremfor alle Rigets øvrige Paschas ved sin Fasthed, Jndsigt og Tapperhed. Den 14de Marts blev derfor Hussein beordret at møde i Sultanens Pallads, hvor han i Seraskierens, Capudan Paschas og flere høie Embedsmænds Nærværelse blev udnævnt til Serdari Ekrem eller Feldtmarschall samt til Overgeneral for de i Asien forsamlede Tropper. Hussein, Pascha er den første, som hiin Titel er bleven tildeelt. Den nye Feldtmarschall blev det paa iført en sort Harvani (?)med guldbroderet Krave; Sultanen forærede ham en med Brillanter besat Sabel og to prægtigt opsadlede Hingste, hvorpaa han ledsaget af et Detaschement Gardetropper begarsig til Top=Chani og derfra til sit Pallads i Baktsche=KapiHan laver sig nu til at reise med det allerførste, for virkelig at overtage Commandoen over Tropperne.
Aalborg Stiftstidende, 1832-04-24
Den overordentlige engelske Gesandt Sir Strafford Canning har den 15de Marts havt sin Tiltrædelsesaudients hos Sultanen. Om Hensigten af hans Sendelse har man endnu kun Formodninger. Schveitz. I dette Land bliver Partikampene stedse mere indviklede og Udsigterne meere trøstesløse. Et Brev fra Zürich indeholder følgende mørke Skildring. Det selskabelige Liv i vor Stad taber sig, formedelst Menneskenes tiltagende Lidenskaber, stedse meere og mere. Det er her næsten som i Bern og Basel. Partierne staae daglig mere og mere spændt imod hinanden. Hvad Regjeringen foretager sig, hvad Embedsmændene bestille, Alt bliver dadlet og latterliggjort, Had og Hævn, Tvedragt og Spot, ja selv Slagsmaal, høre til Dagens Orden. Hver vil raade sig selv - gid Angeren ikke maa komme for sildig.
Aalborg Stiftstidende, 1832-04-24
Blandede Efterretninger. J Stockholm har Politiet i denne Tid været meget beskjæftiget, da urolige unge Mennesker, især af Handelstanden, have forstyrret den offentlige Rolighed og trængt ind i Huse, tumulterede i beboede Værelser, angrebe Militair=Patrouillerne. En Mængde ere arresterede og mangfoldige Mennesker ere indstævnte til at møde som Vidner. Tilbud af Caution af 15000 Rd. for et ungt Menneskes foreløbige Frigivelse, blev ikke antaget.
Aalborg Stiftstidende, 1832-04-24
En reisende engelsk Lærd har i Nærheden af Rom opdaget en underjordisk fassil Skov, som strækker sig nogle Mile, langs med Tiberen. Jmellem Trælagene findes megen vulcansk Jord, og Opdageren troer, at et Jordskjælv allerede før Roms Anlæggelse har begravet denne Skov Fædrenelandet.
Aalborg Stiftstidende, 1832-04-24
Kjøbenhavn. J Onsdags Aftes opførtes, til Fordeel for Capellets Enkekasse, en stor Passions-Concert i Frue Kirke, bestaaende af Mozarts Requien, og Weyses Miserere. Den instrumentale Deel exeqveredes af det kongelige Capel og den vecale af Dilettanter og Dilettantinder. Et Auditorium at over 2000 Mennesker overværede Opførselsen af disse to herlige Tonedigtninger, hvis kunstneriske Udførelse gjorde saavel Capellet, som de udmærkede Dilettanter og Dilettant inder, der viste det den Velvillie, at exeqvere Vocalmusiken, megen Ære. - Enkekassens Jndtægt ved denne Concert kan, efter alle Udgifters Fradrag, sikkert anslaaes til 1000 Rigsbankdaler.
Aalborg Stiftstidende, 1832-04-24
Dandsedirecteur Bournonville har componeret en ny, stor Ballet i 3 Acter, Faust, som allerede i denne Uge kan ventes opført.
Aalborg Stiftstidende, 1832-04-24
Den 13de opførtes paa det Kgl. Theater, Maigil dett, Jdyl med Sange, i 1 Act. Den første Gang debuterende, Forfatter, er kongelig Skuespiller Holst. Med dette vakkre National-Skuespil har han med Held betraadt en Bane, hvilket ogsaa Publicum erkjendte ved særdeles levende Bifaldsyttringer. Forfatteren gav selv med meget bifald Stykkets Hovedrolle, Christian den Fjerde som Prinds.
Aalborg Stiftstidende, 1832-04-24
Befordringer og Afgang. Under det danske Cancellie: Den 11te April er Attachet ved det danske Gesandtskab i St. Petersborg, M. Meyer, R. af D., beskikket til Legationsraad med Rang i 4de Classe Nr. 3, Cand. theol. J. G. Tilemann til Sognepræst for Hornum, Fleisborg og Hyllebjerg Menigheder i Viborg Stift; Cand. theol. J. L. Corydon til personel Capellan for beftoft og Tiislund Menigheder i Ribe Stift; Cand. theol. D. A. Holberg til ordineret Catechet og første Lærer ved Borgerskolen i Roeskilde.
Aalborg Stiftstidende, 1832-04-24
Under Directionen for Universitetet og de lærde Skoler: Den 17de Marts er Forstrandidat L. Briel beskikket til Skovrider for Sors Academies 2det Forstdistrict, den 31te, Cand. philos. J. A. Dyssel forundt Titel af Professor og Rang efter Rangforordningens 5te Classe Nr. 8.
Aalborg Stiftstidende, 1832-04-24
Kjøbenhavns Torvepriser, den 20de April. Rug, Td. 4 Rbd. 5 Mk. - s. a 5 Rbd. 3 Mk. - s. Hvede, Td. 6 Rbd. 4 Mk. - s. a 8 Rbd. 3 Mk. - s. Byg, 2radet Td. 3 Rbd. 5 Mk. - s. a 4 Rbd. 1 Mk. - s. Byg, bradet, Td. 3 Rbd. 4 Mk. - s. a 4 Rbd. - Mk. - s. Havre, Td. 2 Rbd. 1 Mk. 8 s. a 2 Rbd. 3 Mk. 8 sk. Ærter, Td. 6 Rbd. - Mk. - s. a 7 Rbd. - Mk. - s. Røg. Flæsk, Lpd. 2 Rbd. 2 Mk. 8 s. a 2 Rbd. 4 Mk. 8 s. Grøns. Flesk, Lpd. 2 Rbd. 1 Mk. 8 s. a 2 Rbd. 2 Mk. 12 s. Smør, Pd. - Rbd. 1 Mk. 11 s. a 2 Rbd. 1 Mk. 14 s. Æg, Snesen - Rbd. 1 Mk. 7 s. a 2 Rbd. 1 Mk. 8 sk.
Aalborg Stiftstidende, 1832-04-24
Hamborg, den 20de April. Bourdeaux 189. Petersborg 9 1/2. London 2 M. 13 Mk. 10 3/4 s., k. S. 13 Mk. 12 1/2 s. Madrid 45 1/2. Cadix 45. Lissabon 44. Amsterdam 2 M. 35, 5, k. S. 34, 25. Kjøbenhavn 214. Species 3 danno. Disconto pCt. 1 Maribo. En sand Husvalelse i vor Sorg, var Hr. Consistorialraad Boecks Palmesøndag i Kirken holdte Tale, hvori han skildrede Følgerne af Uforsigtighed og priiste Gud for den øvrige Deel af Byens Redning.
Aalborg Stiftstidende, 1832-04-24
Blandede Efterretninger. Hs. M. Kongen har allern, behaget at ophæve det mod Jndførselen af Klude til Danmark og Holsten den 6te August f. A. givne ubetingede Forbud og derhos bestemt, at Jndførselen af Klude maa, under Jagttagelsen af Qvatantaine-Bestemmelserne, igjen være tilladt. Ligeledes er ophævet Forbudet (af 27de Aug. f. A.) mod Udførselen af Klude fra Hertugdømmene.
Aalborg Stiftstidende, 1832-04-24
Hs. M. Kongen har havt den Naade at lade Dr. C. Barries i Hamburg, der havde oversendt Allerhøistsamme sit Værk om Cholera morbuss Natur, tilstille en prægtig Guldtabatiere.
Aalborg Stiftstidende, 1832-04-24
Hr. Oberst Tscherning mener, at der er en Anke mod Rigsbanken at der roullere saa mange Tegn i Kaabber, hvis Eftergjørelse byder 12 til 14000 pCts. Fordeel. Han siger, at de indføres til os fra England, Tydskland, Norge, Sverrig og Finland, og finde ofte Veien til Roullance, igjennem Jndfødtes Hænder, med hvilke de Fremmede deele Fordelen, ligesom falske Rigsbankseddel=Magere ikke sjelden afsætte deres Fabricata paa samme Maade.
Aalborg Stiftstidende, 1832-04-24
Med Hensyn paa det projecterede Ledskib læses i Apenr. Wochenbl. Følgende. Saa glædeligt det er, naar noget Nyt og Nyttigt opfindes, saa er det dog at befrygte, at den nyligen fremsatte Jdee, at ville benytte den saakaldte Bølgekraft til at bevæge et Skib fremad, kuns vil blive en Idee. - Thi hvad er vel Bølgekraft? J sig selv Jntet, thi ifølge sin Tyngdekraft stræber ethvert Vand efter Ro, og altsaa ogsaa Bølgen. Bevægelsen og Bølgens Kraft be linges ved udvortes Omstændigheder; disse kunne være Strøm, Vind og Jordskjælv; hvor ingen af disse tre Aarsager virker, er ethvert Vand roligt og glat som et Speil. Det Sidste vil vel Jngen ønske, den Første beroer paa Ebbe og Flod, Vind og Storm og maaskee ellers andre ubekjendte Aarsager, men altid er den periodisk, strøgviis og, som enhver Sømand veed, slem at benytte; den vil altsaa, anvendt som Bølgekraft, næppe nytte mere, end enhver Ebbe= eller Flod=Strøm gjør. Hvad nu endelig Vinden angaaer, som skal skaffe os Bølgekraften, saa synes det altid rigtigere at benytte en Grundaarsag, end først dens Virkning til et Øiemed, og det saameget mere som vore Seilskibe ere bragte til stor Fuldkommenhed med Hensyn paa Vindens Benyttelse og Bølgekraften stedse vilde virke lidet anderledes end en Strøm.
Aalborg Stiftstidende, 1832-04-24
For Jnteressenterne af Væddekjørselen ved Viborg bemærkes, at Vedtægterne (som igjen ere udgivne i Trykken, ere betydeligen forandrede efter indsigtsfulde Mænds Skjøn, til Gavn for Selskabet. Der ere 3 Præmier, paa 300 200 og 100 Rbd. r. S.; for at vinde dem maa Banen, kjøres 6 Gange rundt (som er en dansk Miil, eller 12096 Alen) med en Vogn, der bærer en Vægt af 1200 Pd., Kudsken iberegnet; den første Præmie kan vindes ved at tilbagelægge Veien i 28 Minutter, den anden i 29, den tiedie i 30; den, der vinder første Præmie, erholder desuden en Udmærkelses=Belønning af 100 Rbd. r. S., dersom Milen tilbagelægges i 25 Minuter eller derunder; Vallakker tilstædes ogsaa iaar til Concurence, Kjørselen maa udføres i Trav, Galop tillades ikke; men da selv den bedst tilkjørte Hest kan paa en kort Tid slaae an i Galop, saa fastsættes, at kun de Heste, som galoppere over 40 til 50 Alen, eller mere end 3 Gange gjentage endog et kortere Stykke Vei i Galop, udelukkes fra Præmie, paa hver Vogn maa kun sidde den, som kjører Hestene o. s. v.
Aalborg Stiftstidende, 1832-04-24
Blandt ankomne Reisende til Kbhvn., er Cand. med. Bergsøe fra Paris.
Aalborg Stiftstidende, 1832-04-24
Døde. Kammerraad J. F. Voss, 82 Aar; Captain i Sø=Etaten P. N. Skibsted, R. af D.; M. J. J. Lütken, f. Schinmeyer, 66 1/2 Aar; Enken S. Ch. Wenniche, f. Herrested; Cand. juris J. Prætorius, 26 Aar; Stud. theol. C. F.J. Boy, 27 Aar, forhenv. Hørkræmmer, Captain H. Bentzen. 6 Aar; A. C. Hermansen, f. Knudsen, 30 Aar; E.M. Brun, f. Mortensen; Skomagerm. J. Cronborg, 52 Aar; Gunild Marie Blaumüller, 78 Aar; Chr. M. Hammerich, f. Bohm, 37 Aar; Brygger=Enke C. M. Rans, f. Nielsen; Grosserer F. Byberg, 51 Aar; alle i Kbhvn. Candid. chir. Vinterberg (smittet af Sprinkler), i Rødby. Pastor Saaby (ligeledes smittet af Sprinkler) til Errindløv. S. Valentin, f. Jørgensen, 822 Aar, i Roeskilde. A. C. Møller, f. Ludvigsen, 72 Aar, i Korsøer. Skolelærer, T. H. Vestergaard, 35 Aar, til Hvirring.
Aalborg Stiftstidende, 1832-04-24
Bekjendtgjørelser. Med rørt Hjerte bekjendtgjøres herved, for fraværende Familie og Venner, at det har behaget Gud, ved en rolig Død, i Middags Kl. 12 1/2, at bortkalde min inderlig elskede Kone, Jacobine, født Møller, 67 Aar gammel, der i 41 Aar trofast har deelt saavel Livets faa lyse som dets mange mørke Timer med mig. Tre af vore Børn modtage hende hisset, og fem endnu levende, i hvis Hjerter hun, ved en samvittighedsfuld Opdragelse, har lagt Spiren til at blive gode og redelige Mennesker, begræde deres gamle Faders og deres eget Tab. Nykjøbing paa Morsøe, den 14de April 1832. C. A. Siiger.
Aalborg Stiftstidende, 1832-04-24
At vor elskede Søn, Christian Anthon Mørch, efter 2 Dages Brystkrampe, blev os berøvet den 22de April om Morgenen, (han var den Dag 2 Aar gammel) dette bekjendtgjøres sørgeligst for fraværende Familie. Aalborg, den 23de April 1832. Juliane M. Mørch, Peter Chr. Mørch. fod Schmidt. Bønnen som læses ved Ungdommens Confirmation faaes hæftet for 8 Skilling og paa finere Papir for 12 Skl. a 1 Mk. paa Stiftsbogtrykkeriet.
Aalborg Stiftstidende, 1832-04-24
God Kløver= eller Baaregræsning for 2 a 3 Køer ønskes i anstundende Sommer tilleie; dog bemærkes, at samme maa være paa Aalborg Mark og i Nærheden af Byen.
Aalborg Stiftstidende, 1832-04-24
1 lille Klædeskab, tjenlig til Garderobe, ønskes tilkjøbs. Stiftsbogtrykkeriet anviser den Søgende.
Aalborg Stiftstidende, 1832-04-24
Bøgeaske sælges nu for 3 Mk. Skjeppen hos L. Bøggild. Saavel tilskaarne, som utilskaarne preparerte Penne faaes hos Rottbøll Sadolin. Æge Pariser=Guld a Bogen 2 Mk. 12 s. faaes hos Rottbøll Sadolin.
Aalborg Stiftstidende, 1832-04-24
Af J. Holmblads Lak faaes i alle Nr., saavel rødt som sort, til Fabrik=Priis, tages flere Pund da 4 s. Rabat hos Rottbøll Sadolin. Som Kudsk er en Tjeneste at faae til Maidag hos L. Bøggild, naar godt Skudsmaal om Redelighed og Duelighed kan forevises.
Aalborg Stiftstidende, 1832-04-24
Hørfrøe faaes hos Albert Raffel, ved Vesteraae.
Aalborg Stiftstidende, 1832-04-24
Enhver som maatte have lovlige Fordringer paa Undertegnede, indkaldes herved uopholdelig at fremkomme med deres Beviisligheder for at erholde deres Krav, ligesom og de der ere mig skyldig indvarsles uden Henstand at afgjøre saadant. Aalborg, den 25de April 1832. I. Christensen, Marskandiser, boende paa Nørregade.
Aalborg Stiftstidende, 1832-04-24
Holstensk rødt Kløverfrøe sælges hos J. M. Cohen.
Aalborg Stiftstidende, 1832-04-24
Friske Christiania Ansioser faaes hos C. W. Holst.
Aalborg Stiftstidende, 1832-04-24
Undertegnede er nylig bleven forsynet met et Assortement smukke Sommerkasketter, der udsælges til billige bestemte Priser. Hjøring, den 20de April 1832. Chr. H. Nielsen.
Aalborg Stiftstidende, 1832-04-24
Auctioner. Efter vedkommende Dom og Udlægshavers Begjæring, bliver den Musiklærer Højer tilhørende Anpart af Sundbye Sogns Kirke-Korntiende i Nørre Herred, Thisted Amt, ved 3de offentlige Auctioner, der afholdes: Løverdagen den 12te Mai, om Eftermiddag Kl. 3, paa Raadstuen heri Byen;
Aalborg Stiftstidende, 1832-04-24
Løverdagen den 26de Mai, om Eftermiddagen Kl. 3, sammesteds, og Tirsdagen den 12te Junii, Kl. 3 Eftermiddag, i Sundbye, opraabt til Bortsælgelse, hvilket herved bekjendtgjøres, i Medfør af Placaten 22de April 1817. Conditioner og øvrige Documenter bliver paa Auctionsstædet bekjendtgjort.
Aalborg Stiftstidende, 1832-04-24
Ved sidste Auction bortsælges tillige et hos Musiklærer, Højer udlagt Chatol. Nyekjøbing paa Morsøe, den 10de April 1832. Rummelhoff.
Aalborg Stiftstidende, 1832-04-24
Løverdagen, den 28de April næstkommende, om Eftermiddagen Kl. 2, vorder afholdt Auction i Sindahl Christensens Enkes Sted i Nørresundby, over endeel Ud- og Jndbo, hvoriblandt nogle Sengeklæder, samt juridiske, historiske og andre Bøger, hvilke Bøger have tilhørt afdøde Sognefoged Peder Nielssen. Aalborg, den 17de April 1832. Schmidt.
Aalborg Stiftstidende, 1832-04-24
Torsdagen den 26de April næstkommende, Formiddag Kl. 11, afholdes offentlig Auction paa Thingstedet i Fjællerad, over Bortforpagtningen af Stampemøllen ved Gudumlunds Fabrik alternative paa 1, 5 eller 10 Aar, fra 1ste Mai d. A., ifølge Conditioner, som paa Auctionsstedet vil blive bekjendtgjorte, og forinden ere til Eftersyn hos Undertegnede. Det bemærkes at Møllen er i fuldkommen Stand, og forsynet med en passende Bopæl. Lysthavende indbydes. Lindenborg, den 16de April 1832. Kirstein.
Aalborg Stiftstidende, 1832-04-24
Da det ved 3die Auction gjorte høieste Bud over et Hus med vedliggende Græshauge uden for Kattesundsport, Kjøbmand Peder Borreschmidts Stervbo tilhørende, ikke blev approberet, saa er en 4de Auction berammet at afholdes over fornævnte Eiendom i Gaarden Nr. 130 ved Vesteraae, hvorved absolut Bortsalg attraaes Løverdagen den 28de Dennes, om Formiddagen Kl. 10, som herved til Liebhaveres Efterretning bekjendtgjøres. Aalborg, den 19de April 1832. Schmidt.
Aalborg Stiftstidende, 1832-04-24
Efter Begjæring af Hr. Smith til Langstrædegaard, som antagen Commissionair for vedkommende Eiere, afholdes, Torsdagen den 26de April førstkommende og følgende Dag, Auction i Østerby her paa Læsø over 199 større og mindre Trosser samt Bundter Skibmandsgarn, alt opbjerget af det meget betydelige Qvantum nye Tougværk, som har været indladet i Barkskibet Heroine, der førtes af Captain John Dalrymple, men total forliste SO. for Øen, Natten til den 13de November f. A., paa Reisen fra St. Petersborg til London. Auctionen begynder Kl. 8 Formiddag anførste Dag, og det bemærkes: at hvad Mere af Trosser og Skibmandsgarn, som, inden Auctionstiden efter al Sandsynlighed da Veirliget og Aarstiden dertil haabes at vedblive at være gunstigt, maatte bjerges agtes bortsolgt ved samme Leilighed. Thi ville Lysthavende behagentlig indfinde sig til Tid- og Sted, hvor Conditionerne nærmere skulle blive bekjendtgjorte. Læss, den 14de April 1832. C. M. R. Ørum, Auctions-Directeur.
Aalborg Stiftstidende, 1832-04-24
Med Taknemmelighed offentliggjøres fra Maribo, at Adskillige i Lolland have sendt ikke ubetydelige Gaa ver til de Brandlidte i nævnte By. En Committee, bestaaende af de Herrer Consistorialraad Pastor Boeck, Byfoged Valentin, Kammerraad Eller, Agent Krøyer, Kjøbmændene Lange og Henrichsen, samtlige i Maribo, er tillige sammentraadt for at fordeele det Jndsamlede efter bedste Skjøn. Skulde nu ogsaa Flere her med mig vilde forene sig til at lindre de Tranges Kaar, da vilde det være en sand Glæde for mit Hjerte, at imodtage enhver Gave, der ufortøvet vil vorde tilstillet Committeen, dens Kvittering heri Avisen meddeelt og af mig for det Jmodtagne aflagt Regnskab.
Aalborg Stiftstidende, 1832-04-24
Ved den ulykkelige Jldsvaade har ogsaa en Snedkersvend Kruckov, der er Familiefader, under Udøvelsen af sine Pligter ved Brandcorpset, faaet sit ene Been knækket ved et Stykke nedfaldende Tømmer. Aalborg, den 24de April 1832. N. Ph. Røe.
Aalborg Stiftstidende, 1832-04-24
Formedelst Postgangens Forandring ved Sommer touren, udkommer denne Avis nu, Mandag, Tirsdag, Onsdag og Løverdag.
Aalborg Stiftstidende, 1832-04-25
Frankrig.
Aalborg Stiftstidende, 1832-04-25
Moniteuren indeholder tvende mærkelige Forordninger af 10de April: een, ved hvilken den ældre bourbønske Linies Fordrivelse fra Frankrig bekjendtgjøres, en anden ved hvilken Marschall Bourmont afskediges, fordi han ikke har villet aflægge Eden i Overeensstemmelse med Loven af 31te August 1830.
Aalborg Stiftstidende, 1832-04-25
J de Deputeredes Kammer saavelsom i Pairernes gaaer Alt i denne Tid rask fra Haanden, fordi Medlemmerne hverken have Lyst eller Tid til vidtløftige Discussioner. Alle Ministrenes Fordringer gaae derfor igjennem næsten uden Modsigelse og Oppositionsbladene kalde denne Session Cholera=Sessionen. Casimir Perrier vil slet ikke høre om nogen provisorisk Repræsentant og siden han begynder at komme sig, har hans Læger ondt ved at holde ham fra at befatte sig med Statens Anliggender. Han lod sig nylig af en af Secretairerne i det indenlandske Departement give en Beretning over Tilstanden i Paris, hvormed han syntes vel tilfreds. Til Municipalkassen i Paris indløbe daglig betydelige milde Gaver, saaledes den 11te April over 54000 Franes og den 12te over 33000. J Spidsen for Velgjørenheds Anstalterne staaer den Kongelige Familie og besynderlig Dronningen, hvis Gemakker formelig ere forvandlede til Arbeidsstuer.